
A V I Z

asupra proiectului de Lege privind organizarea şi funcţionarea pieţelor produselor agricole şi alimentare în România.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege privind organizarea şi funcţionarea pieţelor produselor agricole şi alimentare în România,  trimis cu adresa nr.516 din 24 septembrie 2001, înregistrată sub nr.1094/XVIII/11 din  25 septembrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 2 octombrie 2001.



Membrii comisiei au examinat  proiectul de lege, expunerea de motive şi  avizul favorabil al Consiliului Legislativ nr.575/18.06.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la  13 septembrie 2001.


În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                                   SECRETAR,

    dr. Ionel Olteanu                           Carmen Dumitriu

